***Å ha og ikke ha*** (originaltittel ***To Have and Have Not***) er en amerikansk romantisk krigsfilm fra 1944, regissert av Howard Hawks. Humphrey Bogart, Walter Brennan og Lauren Bacall spiller hovedrollene. Filmen er basert på Ernest Hemingways roman *Den ene mot de mange* fra 1937, men handlingen skiller seg likevel en del fra boken. Hawks kone Slim Keith oppdaget Bacall på forsiden av magasinet *Harper's Bazaar*, og prosjektet ble Bacalls filmdebut.

Handling
--------

Under andre verdenskrig er Harry «Steve» Morgan (Humphrey Bogart) kaptein på en fiskebåt ved den karibiske øya Martinique. Oppdraget er å opprettholde en streng nøytralitet under krigen og overfor Vichy-regimet i Frankrike. Planen slår sprekker når Morgan møter den unge amerikanske kabaretsangerinnen Marie Browning (Lauren Bacall) og medlemmer av den franske motstandsbevegelsen som er på flukt fra tyskerne.

Medvirkende
-----------

* Humphrey Bogart som Harry «Steve» Morgan
* Walter Brennan som Eddie
* Lauren Bacall som Marie «Slim» Browning
* Dolores Moran som Mme Hélène de Bursac
* Hoagy Carmichael som Cricket
* Sheldon Leonard som løytnant Coyo
* Walter Surovy som Paul de Bursac
* Marcel Dalio som Gérard («Frenchy»)
* Walter Sande som Johnson
* Dan Seymour som kaptein Renard
* Aldo Nadi som Renards livvakt
* Paul Marion som Beauclère
* Eugene Borden som kvartermester
* Patricia Shay som Mrs. Beauclère
* Emmett Smith som bartender
* Pat West som bartender

Mottakelse
----------

Filmen fikk god kritikk, blant annet for Hawks regi og skuespillet til Bogart og Bacall. *VG* var mindre fornøyd og skrev:

> «Humphrey Bogart snakker fremdeles mer snøvlende og enstonig enn de fleste amerikanere, og ansiktet er like ubevegelig som tidligere. [...] Lauren Bacall holder seg også overveiende til utvendige virkemidler. [...] Selv om *Å ha eller ikke ha* neppe vil komme som noe innslag i kulturlivet, er den likevel spennende og underholdende. Hverken iscenesettelse eller fotografering har på noen måte gitt eksepsjonelle utslag, men det er utvilsomt godt håndverk. Miljøet kan for eksempel godt minne om Martinique-øyene for den som ikke har vært der. Det en vil huske best fra denne filmen er etter all sannsynlighet Walter Brennans spill som den fordrukne og mentalt formørkede Eddie.»
> 
> 

Det amerikanske filminstituttet (AFI) har kåret *Å ha og ikke ha* til tidenes 60. beste kjærlighetsfilm fra USA. En av Bacalls replikker i filmen, «You know how to whistle, don't you, Steve? You just put your lips together and blow.» («Du kan vel plystre, Steve? Press leppene sammen og blås!») ble i 2005 kåret til en av de femti beste replikkene i amerikansk filmhistorie, i kåringen AFI's 100 Years…100 Movie Quotes.

Referanser
----------

1. ↑  Thomas Schatz, *Boom and Bust: American Cinema in the 1940s* Uni of California Press, 1999 s. 220
2. ↑  Filmanmeldelse i *Variety*; 11. oktober 1944, s. 12.
3. ↑  Filmanmeldelse i *Harrison's Reports*; 14. oktober 1944, s. 168.
4. ↑  «To Have or Have Not (1944)». Rotten Tomatoes. Besøkt 2. september 2017.
5. ↑  «Ikke så mye Hemningway». *Verdens Gang*. 25. april 1947. s. 3, 5.
6. ↑  «AFI'S 100 YEARS...100 PASSIONS». Det amerikanske filminstituttet. Besøkt 2. september 2017.

Eksterne lenker
---------------

* (en) *Å ha og ikke ha* på Internet Movie Database Rediger på Wikidata

* *Å ha og ikke ha* hos Filmweb

* (no) *Å ha og ikke ha* hos Filmfront Rediger på Wikidata

* (sv) *Å ha og ikke ha* i Svensk Filmdatabas Rediger på Wikidata

* (da) *Å ha og ikke ha* i Danmark Nationale Filminstitut Rediger på Wikidata

* (en) *Å ha og ikke ha* på AllMovie Rediger på Wikidata

* (fr) *Å ha og ikke ha* på Allociné Rediger på Wikidata

* (nl) *Å ha og ikke ha* på MovieMeter Rediger på Wikidata

* (en) *Å ha og ikke ha* på Turner Classic Movies Rediger på Wikidata

* (en) *Å ha og ikke ha* på American Film Institute Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |